UZNESENIE VLÁDY SLOVENSKEJ REPUBLIKY
č. 1002
z 24. októbra 2001

k návrhu postupného prechodu cien zemného plynu na úroveň pokrývajúcu oprávnené náklady a primeraný zisk

Číslo materiálu:	6257/2001	
Predkladateľ:	podpredseda vlády I. Mikloš a minister hospodárstva	
Vláda
A.	schvaľuje
A.1.	návrh postupného prechodu cien zemného plynu na úroveň pokrývajúcu   oprávnené náklady a primeraný zisk;
B.	ukladá
ministerke pre správu a privatizáciu národného majetku
ministrovi hospodárstva
B.1.	zapracovať pri predaji 49% akcií Slovenského plynárenského priemyslu do príslušnej zmluvy ustanovenia, ktoré zabezpečia, že ceny zemného plynu dosiahnu úroveň pokrývajúcu oprávnené náklady a primeraný zisk až v roku 2004, pričom v roku 2003 nepresiahnu 90% tejto úrovne,
ministrovi hospodárstva
B.2.	zabezpečiť, že Slovenský plynárenský priemysel odvedie rovnomerne v priebehu druhej polovice roku 2002 do štátneho rozpočtu preddavky na daň z príjmov právnických osôb v objeme o 500 mil. Sk vyššom, ako je výška preddavkov zodpovedajúca daňovej povinnosti roku 2001,
B.3.	vykonať zmenu kategorizácie odberateľov zemného plynu k 1. 1. 2002,
ministerke financií
B.4.	zmeniť najneskôr k 30. 11. 2001 vecné usmerňovanie cien zemného plynu pre výrobnú spotrebu na reguláciu metódou úradného určenia maximálnej ceny,
	
B.5.	zvýšiť k 1. 1. 2002 ceny zemného plynu v jednotlivých navrhovaných kategóriách pre výrobnú spotrebu v priemere o 19,3% oproti súčasnému stavu,
B.6.	zvýšiť k 1. 1. 2002 maximálnu cenu tepla na 450 Sk/GJ;
C.	odporúča
prezidentovi prezídia Fondu národného majetku SR
C.1.	rešpektovať pri predaji 49% akcií Slovenského plynárenského priemyslu ustanovenia príslušnej zmluvy, ktoré zabezpečia, že ceny zemného plynu dosiahnu úroveň pokrývajúcu oprávnené náklady a primeraný zisk až v roku 2004, pričom v roku 2003 nepresiahnu 90% tejto úrovne. 
Vykonajú:	ministerka pre správu a privatizáciu národného majetku
minister hospodárstva
ministerka financií
Na vedomie:	prezident prezídia Fondu národného majetku SR